**Manuel Rodriguez** (født 22. mars 1940, død 28. november 2012), bedre kjent som **Spain Rodriguez**, er en amerikansk undergrunnstegner som blant annet skapte figuren «Trashman». Hans erfaringer på vegen med en motorsykkelgjeng, *the Road Vultures*, ga ham inspirasjon til hans arbeid, det samme gjorde hans militante venstresympatier. Spain var en av pionerene innenfor amerikansk undergrunnstegneserier.

Liv og karriere
---------------

Sapin vokste opp i Buffalo i delstaten New York og studerte ved Silvermine Guild Art School i Norwalk, Connecticut. I New York City i løpet av slutten av 1960-tallet ble han en bidragsyter til undergrunnsavisen *East Village Other*. Her fikk han gjøre en avlegger av avisen, et eget tegneserietabloid kalt *Zodiac Mindwarp* (1968). Dette ble en forgjenger til tegneserieheftet *The Gothic Blimpworks*. I 1969 flyttet han til San Francisco, hvor han ble kjent mange av de andre tidlige undergrunnstegnerne, blant annet Robert Crumb som han bidro med serier til dennes hefte Zap Comixs. Han tegnet også for andre undergrunnshefter som *Insect Fear*, *Anarchy Comics*, *Arcade*, *San Francisco Comic Book* og *Tales of the Leather Nun*. Han var også en av grunnleggerne av United Cartoon Workers of America.

Spain var sterkt inspirert av tegneren Wally Wood fra EC Comics på 1950-tallet, og Spain presset Woods skarpe, svarte skygger og hardkantede svarte omriss i en mer rufsete, forenklet, og stilisert retning. Hans arbeid utvidet også det iboende erotiske i Woods kvinnelige figurer. I serier som *Mean Bitch Thrills* framsto Spains kvinner som grove, utstrakt seksuelle og tidvis omgitt av macho sadomasokistiske temaer. Ikke alle var like begeistret for Spains serier, og mange fant dem destruktive, i grensegang mot fascisme og kvinneundertrykkende.

«Trashman» er Spains best kjente figur og en av de mest utholdelige figurer i amerikansk undergrunn. Trashman er en form for lærjakke-revolusjonær på motorsykkel. Hans serier er alltid etterspurt, og det finnes en antologi av Trashman utgitt av Fantagraphic Books. Han arbeider fortsatt for en rekke hefter som *Twistgrip* og *Blab*. I 1994 kom hans selvbiografiske *My True Story*. En av hans nyere er *Nightmare Alley*, en tegneserietilpasning av en roman av William Lindsay Gresham. En annen er en illustrert biografi over den marxistiske revolusjonære Ernesto «Che» Guevara kalt *Che: A Graphic Biography* (2009). Den er blitt oversatt til flere språk og som Art Spiegelman karakteriserte som «briljant og radikal».

Bibliografi (utvalg)
--------------------

* *She: Anthology of Big Bitch* (sammen med Susie Bright). San Francisco: Last Gasp, 1993.
* *My True Story*. Seattle: Fantagraphics Books, 1994.
* *Nothing in This Book Is True, But It's Exactly How Things Are*, tekst ved Bob Frissell. Berkeley: Frog Ltd. 1994.
* *Alien Apocalypse 2006* (sammen med Kathy Glass og Harold S. Robbins). Berkeley: Frog Ltd. 2000.
* *Nightmare Alley*, tekst av William Lindsay Gresham. Seattle: Fantagraphics Books, 2003. ISBN 1-56097-511-3
* *You Are a Spiritual Being Having a Human Experience*, tekst ved Bob Frissell. Berkeley: Frog Ltd. 2003.
* *Che: A Graphic Biography*, redigert av Paul Buhle. London/New York: Verso, 2008.

Referanser
----------

1. ↑   Contemporary Authors, besøkt 25. mars 2022[Hentet fra Wikidata]
2. 1 2   BD Gest', BD Gest' author ID 36061, besøkt 9. oktober 2017[Hentet fra Wikidata]
3. 1 2   Lambiek Comiclopedia, Lambiek Comiclopedia artist ID r/rodriguez, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w62z2pnn, besøkt 9. oktober 2017[Hentet fra Wikidata]
5. 1 2   www.sfgate.com, besøkt 25. mars 2022[Hentet fra Wikidata]
6. ↑   www.comicsbeat.com, besøkt 3. september 2021[Hentet fra Wikidata]
7. ↑  «Kort diskusjon om Woods innflytelse på Spain». Arkivert fra originalen 10. juli 2011. Besøkt 3. august 2010.
8. ↑  Bennett, Jessica (21. oktober 2009): «Road Vultures back in town for Comicon» Arkivert 4. mars 2016 hos Wayback Machine. *The Spectrum*.

Eksterne lenker
---------------

* (en) Spain Rodriguez på Internet Movie Database Rediger på Wikidata
* (en) *The Dark Hotel*
* (en) Graphic Classics
* (en) Om Spain Arkivert 9. februar 2011 hos Wayback Machine. offisiell nettside
* (en) Lambiek: Spain
* (en) *Che: A Graphic Biography* by Spain Rodriguez
* (en) Jon Ascher interview with Spain (1998)
* (en) Spain video by Revel

  

Portal: Tegneserier

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC
 |